Sulwe

Sulwe ni jina la kitabu cha watoto ambacho kiliandikwa na mwigizaji na mshindi wa tuzo ya Academy anayeitwa Lupita Nyong’o. Vashti Harrison ni mchoraji wa kitabu hicho. 

 Muhtasari 
Kisa hiki kinamfuata msichana ambaye anaitwa Sulwe. Sulwe ana wasiwasi kutokana na rangi ya ngozi yake. Rangi ya ngozi yake ni nyeusi zaidi kuliko wanafamilia wao na wanafunzi wenzake. Sulwe anataka rangi ya ngozi yake isiwe nyeusi. Kwa hivyo, yeye anajaribu kutafuta njia ya kubadilisha rangi ya ngozi yake nyeupe. Kwa hivyo, Sulwe anaanza safari ya kichawi ambayo inabadilisha kila kitu. Katika safari hiyo, Sulwe anajifunza kwamba umuhimu, urembo, na uzuri wa mtu hauhusiani wala hautegemeani na rangi ya ngozi ya mtu. Hatimaye, anajifunza kupenda rangi ya ngozi yake na wasiwasi wake unakoma.

 Uhamasishaji 
Wakati Lupita Nyong'o alipokuwa mtoto, yeye alikuwa na wasiwasi kutokana na rangi ya ngozi yake, sawa na Sulwe. Yeye anakumbuka kwamba alikuwa akijitambua katika shule yake, na aliogopa mtazamo wa wanafunzi wenzake juu ya rangi ya ngozi yake. Kama Sulwe, Bi Nyong’o alifikiri kwamba rangi ya ngozi ya aina ya dada yake, ambaye ana rangi ya ngozi yenye kung’aa, ilionekana kuwa “nzuri”. “Kwa kweli, nilikuwa sijisikii vizuri na rangi yangu ya ngozi kwa sababu nilihisi kuwa ulimwengu ambao ulikuwa ukinizunguka uliwapa watu tuzo kwa rangi za ngozi zenye kung’aa zaidi.”

Mwaka wa 2019, Bi Nyong’o alialikwa katika mahojiano na NPR ili kuzungumza juu ya kitabu chake. Katika mahojiano hayo, alikubali kwamba, kama Sulwe, alipokuwa na umri wa miaka mitano tu, alimuomba Mungu kubadilisha rangi ya ngozi yake iwe nyeupe kwa sababu hakutaka rangi ya ngozi yake iwe nyeusi.NPR. (2019, October 17). Lupita Nyong'o on 'Sulwe'. NPR. Retrieved March 31, 2023. Pia, wakati alipokuwa katika darasa la pili katika shule ya msingi, mwalimu wake alimwambia kwamba yeye hataolewa kwa sababu ya ngozi yake nyeusi.

"Watu hawatambui wanachofanya wanaposema maneno ya aina hii… Wao wanafikiri kusema vitu vya aina hii si mbaya. Lakini kweli wanachofanya ni hatari sana na msichana mdogo katika ulimwengu ambamo kuna ukumbusho chache sana kwamba yeye ni muhimu kwa jinsi alivyo."

Zaidi ya habari hiyo, kabla ya kuwa na mmoja wa waigizaji maarufu katika dunia, Bi Nyong’o aliambiwa katika mahojiano kwamba yeye hawezi kuwa mwigizaji kwa sababu ya rangi ya ngozi yake.

 Tuzo kwa Sulwe 
Muuzaji Bora wa New York Times 

Coretta Scott King Tuzo ya Mchoraji Wa Heshima

Mshindi, Kazi ya Fasihi Inayojitokeza - Watoto 51 NAACP Image Awards 2020 

 Tanbihi 
Jamii:Fasihi ya Kiswahili